בארבי (מועדון)

בארבי הוא מועדון להופעות רוק בתל אביב. נחשב אחד ממועדוני הופעות הרוק הגדולים והידועים בישראל ומהווה מוקד חשוב של תעשיית המוזיקה המקומית.

== על המועדון ==
חזית המועדון
המועדון הוקם ע״י שאול ואריאלה מזרחי ב־1994, והוא מנוהל מאז ע״י שאול מזרחי. בשנות קיומו הפך בהדרגה המקום ממועדון שוליים למרכז מוביל של תעשיית המוזיקה כיום. מאז הקמת המועדון הוא מנוהל ע״י מיי ממופיעיו הבולטים הראשונים: שלום חנוך שקיים בשנת 2005 באופן קבוע את מופע הרוק "חיות לילה". ואהוד בנאי.

בשנת 1998 עבר המועדון ממשכנו ברחוב יונה הנביא לאכסניה בדרך שלמה בדרום תל אביב, באזור של מועדוני לילה רבים ובסמוך לקריית האמנים והמלאכה. בשנת 2001 עבר למשכנו ברחוב קיבוץ גלויות (פינת רחוב הרצל). סניף נוסף של הבארבי, באזור התעשייה של כפר סבא, פעל בשנים 2003–2010.

בינואר 2024 עבר המועדון ממשכנו ברחוב קיבוץ גלויות למשכן קבע בנמל יפו, בנכס ששייך לעיריית תל אביב. זאת מכיוון שמתחם המועדון הקיים, שנמצא בדמי מפתח, צפוי להיהרס כולו כחלק מתוכנית בנייה עתידית. המופע האחרון בקיבוץ גלויות, שסגר את התקופה של המועדון, היה של דודו טסה.

עם המעבר של המועדון לנמל יפו, נפתחה במקביל תערוכת צילומים של הצלמת אורית פניני ובשיתוף תמונות של קהל הבארבי, הכוללת מלבד צילומים גם הקרנות וידאו וסאונד וכמה אלמנטים בולטים, המזוהים עם המועדון ונלקחו מבארבי הישן והועברו לחלל התערוכה.

במרוצת השנים הופיעו במועדון אמנים ידועים רבים מחו"ל ובהם אנתרקס, סטיבן מלקמוס, סטיריקון, רג'ינה ספקטור, מתיסיהו, מייק פאטון, מרק לאנגן, קייס צ'ויס, קרן אן, בלונד רדהד, גראנדדי, בהמות, סבטון, Paradise Lost, Draconian, אפיקה, Hooverphonic, Die Toten Hosen, Symphony x, haken, פרדי גיבס, טיילר, דה קריאייטור ו־Apoptygma Berzerk.

המועדון נוהג לקיים הופעות חגיגיות לציון יציאתם לאור של אלבומים קלאסיים, ביניהם בין השאר "ירמי קפלן והפרחים" (ירמי קפלן) ו"משוחח עם כיסא" (ג'ירפות).

== שאול מזרחי ==
עם התפרצות נגיף הקורונה היה שאול מזרחי אחד ממובילי מחאת העסקים בישראל. מחאותיו התפרסמו בעיתונות כשבגין המדיניות מול העסקים בזמן הקורונה [https://www.israelhayom.co.il/article/765905 שבת רעב מול בית ראש הממשלה.] [https://www.ynet.co.il/entertainment/article/Hya81Vbzv במקרה אחר הוא אף תועד סותר למאבטח בכניסה לבית חולים שיבא, כשזה הסכים לבקשתו להיכנס למקום בלי מסיכה].

== בארבי רקורדס ==
בתחילת המאה ה-21, עם התבססותם של המועדונים, הוקם הלייבל בארבי רקורדס, שבו יצאו לאור אלבומי הופעות מהמועדון ואלבומי אולפן של אומנים שונים. האלבום הראשון שיצא בלייבל היה הופעתו של עמיר לב במועדון שבתל אביב. בין האלבומים שיצאו בלייבל היו אלבומי הבכורה של עופר שריקי, תומר ממיה, בוטן מתוק בקרקס, בית הבובות, יהושע ואבי עברי, וכן "מנסה ספר" של אריאל הורוביץ, "אוטוביוגרפיה" של כנסיית השכל ו"מנועים קדימה" של אלג'יר.

== גלריית תמונות ==
<gallery>
Barby Home A photo exhibition 14.jpg|השנדליר המפורסם, מתוך תערוכת הצילומים שנפתחה עם מעבר המועדון למשכנו החדש בנמל יפו, 2024
Barby Home A photo exhibition 10.jpg|חדר האמנים, מתוך תערוכת הצילומים שנפתחה עם מעבר המועדון למשכנו החדש בנמל יפו, 2024
Barby Home A photo exhibition 2.jpg|כרזת התערוכה, מתוך תערוכת הצילומים שנפתחה עם מעבר המועדון למשכנו החדש בנמל יפו, 2024
Barby Home A photo exhibition 3.jpg|קיר צילומים, מתוך תערוכת הצילומים שנפתחה עם מעבר המועדון למשכנו החדש בנמל יפו, 2024
Barby Home A photo exhibition 17.jpg|אורית פניני ורונן ללנה בשיחה על צילום ומוזיקה. מפגש בעקבות התערוכה עם מעבר המועדון למשכנו החדש בנמל יפו, 2024
Barby Home A photo exhibition 20.jpg|עמיר לב במפגש אמן. מפגש בעקבות התערוכה עם מעבר המועדון למשכנו החדש בנמל יפו, 2024
</gallery>

== קישורים חיצוניים ==

* 

* 
* 
* 
* 

== הערות שוליים ==

קטגוריה:ישראל: מועדוני ג'אז ומוזיקה קלה
קטגוריה:רוק ישראלי
קטגוריה:תל אביב-יפו: מוזיקה
קטגוריה:תל אביב-יפו: מועדוני לילה
קטגוריה:רחוב הרצל (תל אביב)
קטגוריה:אבו כביר
קטגוריה:יפו העתיקה